Ongelukkig is ek met die verskriklikste pyn gelaat. Ek drink soggens en saans sterk skedule 5-medisyne. Ek kan bloot nie daarsonder nie.
Die tye dat my medisyne op was, het ek so sleg gevoel dat ek nie meer wou leef nie. Ek kon die werklikheid nie hanteer nie.
Maar die Here sal jou nooit bo jou kragte versoek nie. As jy bedoel is om nog te leef, sal jy altyd ’n uitkoms hê om die pyn te kan verdra.
Ek kan nie saamstem met diegene wat selfdood as ’n “waardige dood” beskou nie. Selfdood gaan jou situasie nie noodwendig verbeter nie.
Dalk is jy nog hier op aarde om ’n rede; om vir iemand anders dalk iets te be­teken, om ’n sekere taak te verrig of ’n ­roeping te vervul.